Током каријере, био је укључен у више добротворних организација за рањиву дјецу, а од 2004. доприноси УНИЦЕФ-у, организацији посвећеној дјеци, са којом је Барселона повезана. Био је амбасадор добре воље УНИЦЕФ-а, од 2010, а први задатак обавио је четири мјесеца након што је постављен, када је отпутовао на Хаите, како би освијестио јавност о тешкој ситуацији дјеце у земљи након земљотреса 2010. Од тада, учествује у кампањама за превенцију ХИВ-а, образовање и социјалну инклузију дјеце са инвалидитетом. Да би прославили први рођендан свог сина, у новембру 2013. Меси и Тијаго били су дио рекламне кампање за подизање свијести о стопи смртности међу дјецом у неповољном положају.